Троицк һыуһаҡлағысы — Башҡорт Википедияһы\nяһалма һыу ятҡылығы. 1960 йылда Рәсәйҙең Силәбе һәм Ҡаҙағстандың Кустанай өлкәләре сигендә, Уй йылғаһында төҙөлгән.\nТроицк һыуһаҡлағысы — яһалма һыу ятҡылығы. 1960 йылда Рәсәйҙең Силәбе һәм Ҡаҙағстандың Кустанай өлкәләре сигендә, Уй йылғаһында төҙөлгән. Троицк ГРЭС -ы плотинаһын төҙөү буйынса эштәр тамамланыуға.һыуһаҡлағыс булдырыла.\n54°01′06″ с. ш. 61°59′03″ в. д.HGЯO\nРайон Троицк районы\nДиңгеҙ кимәленән бейеклек 161 м\nМайҙаны 10,85 км²\nКүләме 0,045 км³\nИң тәрән урыны 5 м м\nУртаса тәрәнлеге 3-5 м м\nҮтә күренмәлелек 1 м м\nҺыу йыйылған йылғалар 1960\n3 Антропоген йөкләнеш\nҺыуһаҡлағыс Уйылға (рус. Увелька) йылғаһының Уй (рус. Уй, ҡаҙ. Ой) йылғаһына ҡушылған еренән алып Троицк (ГРЭС ) плотинаһына тиклем урынды биләй. Һул яҡ ярында — Бобровка ҡасабаһы , уң ярында Кварцит ҡасабаһы урынлашҡан .\nҺыу көҙгөһенең бейеклеге — диңгеҙ кимәленән 161 метр тәшкил итә. Тулы күләме — 45 млн м3. Файҙалы күләме — 22 млн м3. Һыу көҙгөһөнең майҙаны — 10,85 км2. Һыуһаҡлағыстың уртаса тәрәнлеге - 3-5 метр. Һыу төбө ҡомло һәм ләмле. Һыуының үтә күренеүсәнлеге - 1 метр.\nҺыуһаҡлағыстан Силәбегә тиклем ара - 150 саҡрым, Магнитогорскиға - 230 саҡрым, Кустанайға - 193 саҡрым.\nGPS координатаһы:54.034014 61.631121 54°2'2"N 61°37'52"E.\nТроицк ГРЭС-тың эргәһендә автомобиль күперенән башлап дәүләт сиге үтә. Шуға күрә Кварцитлы ҡасабаһына тиклем һыу ятҡылығы ның һул яры - Силәбе өлкәһенә, ә уң яҡ ярыҠаҙағстанға ҡарай.Ярҙары буйлап ҡамыш һәм өсмөйөш осрай.\nОҙонсай түңәрәк формалағы һыу ятҡылығы менән 80 метр бейеклегендәге Троицк ГРЭС плотинаһы эргәһендә урынлашҡан. Шуға йылылыҡ электр станцияһы һыу ятҡылығындағы торошҡа үҙ йоғонтоһон керетә.\nҠышҡыһын ГРЭС тирәһендә боҙ тиҙ ирей башлай. Шул уҡ сәбәп менән Троицк һыу һаҡлағысында балыҡтарҙың ыуылдырыҡ сәсеүе иртәрәк башлана. Балыҡ тотоуға ла тыйыу башҡа һыу ятҡылыҡтарына ҡарағанда иртәрәккә күсә ( 25 апрелдән 5 июнгә тиклем).\nҺыуһаҡлағыстың төньяҡ-көнбайыш өлөшөндә өс ҙур булмаған утрау бар..\nЯһалма һыу ятҡылығында тереклек төрлөлөгө менән айырылып тормай. Һыу аҫты өлөшөн - ни бары бер нисә төр үҫемлек тәшкил итә. Яр буйҙарын башлыса камыш, екән биләй.Был һыуҙың юғары дәрәжәлә минералләшеүенә бәйле. Составындағы азот, нитриттар, фториттар, марганец һәм баҡыр флора һәм фаунаны төр яғынан бик ныҡ сикләй.\nЯрҙары һөҙәк.Тик урыны менән генә текә ерҙәре бар. Төньяҡ ярҙары буйлап хужалыҡ һәм торлаҡ йорттары, коллектив баҡсалар китә. Башҡа урындарҙы ылыҫлы һәм япраҡлы ағастарҙан торған урман биләй.\nБыуала суртан, алабуға, ҡорман, һыла, ҡасаба, аҡ амур, сабаҡ, канал йәйене, карп, толстолобик,опто, ҡыҙылғанат тереклек итә. 2018 йылда һаҙан селбәрәләре ебәрелә . Плотина эргәһендә Троиск балыҡсылыҡ хужалығы урынлашҡан.\nҺыуһаҡлағыс Троицк ГРЭС-ын һыуытыу өсөн хеҙмәт итә һәм эсәр һыу менән тәьмин итеү сығанағы булып тора.\nГидротехник ҡоролмалар составына : һыу үткәргес тимер бетон плотина ; 4 насос станцияһы; 2 ситкә ебәрә торған каналдар (өҫкө һәм түбән).\nЯрушина М. И., Танаева Г. В., Еремкина Т. В. Флора водорослей водоемов Челябинской области. — Екатеринбург: УрО РАН, 2004.\n↑ 1,0 1,1 Лист карты N-40-64 Толбазы. Масштаб: 1 : 100 000. Состояние местности на 1982 год. Издание 1984 г.\n↑ В. И. Бархатов, И. П. Добровольский, Ю. Ш. Капкаев. Рациональное использование природных ресурсов Челябинской области: монография: в 2 ч. Ч. 1. — Челябинск: Изд-во Челяб. гос. ун-та, 2015. — С. 76. — 282 с.\n↑ Государственный доклад «О состоянии и использовании водных ресурсов Российской Федерации в 2016 году». — М.: НИА-Природа, 2017. — С. 275. — 300 с.\n↑ Троицкое водохранилище (рус.).\n↑ В Троицкое водохранилище «переехали» мальки сазана (рус.) (2019-11-14). 10 сентябрь 2020 тикшерелгән.\nhttps://ba.wikipedia.org/w/index.php?title=Троицк_һыуһаҡлағысы&oldid=1067960 ҡабул ителгән\nПоследний раз редактировалась 1 сентябрь 2021 в 16:56\nБыл бит һуңғы тапҡыр 16:56 1 сентябрь 2021 үҙгәртелгән.


Астрахань, ул. Ленина, д. 28


Әхәт Әхмәтйәновтың хәтере мәңгеләштерелде | ГТРК «Башкортостан» — Новости Уфы и РБ\nӘхәт Әхмәтйәновтың хәтере мәңгеләштерелде\n13 мая 2019 — 18:32 ГТРК «Башкортостан»\nӘ Ишембай районы Маҡар ауылында һәйкәл асылды. Яҡташтары, туғандары һәм хеҙмәттәштәре Әхәт Әхмәтйәновтың хәтерен мәңгеләштерҙе. Кем ул? Ниндәй батырлыҡтары өсөн бөгөн уның исемен ҙурлайҙар? Һомғол буйлы, зәңгәр күҙле һәм иҫ киткес аҡыллы ине, тип хәтерләй яҡташтары Әхәт Абдулхаҡ улы Әхмәтйәновты. Ә фронтта сағындағы фотоларында ул һәр ваҡыт ҡорал – снайпер мылтығы менән. Бөйөк Ватан һуғышы йылдарындағы иң өлгөлө снайпер иҫәбендә рәсми теркәлгәндәренән барыһы 502 немец һалдаты. Әхәт Әхмәтйәновтың атаһы Абдулхаҡ Ҡарамышевтың тәжрибәле һунарсы булыуы мәғлүм. Ул Рус-Япон һәм Беренсе донъя һуғыштарында ҡатнаша, мәргәнлеге менән дан ала. 37-се йылда репрессиялана. Бәлки шуғалыр ҙа Бөйөк Ватан һуғышы йылдарында 87 снайпер Советтар Союзы геройы исемен алғанда, яҡташыбыҙ ул исемлеккә инмәй ҡала. Шулай ҙа иленә һәм халҡына тоғро була. Атаһы кеүек яҡшы һунарсы ла ул. Снайпер мылтығын тотоп сыҡҡан тәүге көнөндә үк батыр ике немец һалдатын ала. Тиҙ арала уның даны бөтә илгә тарала, гәзит биттәрендә мәҡәләләр баҫыла: “атаҡлы снайпер-истребитель иҫәбендә 138 немец һалдаты..,293 фашист ғүмерен ҡыйыусы Әхәт Әхмәтйәнов.., 380 немецты юҡ иткән кеше.., Ленинград аҫтында 416 немец уның ҡулынан үҙ ҡәберен тапты. Педагог фронтта ла һөнәренә тоғро ҡала — снайперҙар әҙерләй. 200-ҙән ашыу егет һәм ҡыҙ уның кеүек оҫта йәшеренергә, дошманын табып юҡ итеү серҙәренә төшөнә. Әхәт Абдулхаҡ улының иҫәбендәге 204-се немец снайперын алыу хәтирәһе – уның оҫталығын иҫбатлай. Дошманы йәшеренеү өсөн әҙерләгән пуля үтмәҫ тимер янына ул төндә барып аҡ ҡағыҙ киҫәге беркетелгән мина күмә. Немец снайперы урынына әйләнеп ҡатҡанын һағалай һәм аҡ ҡағыҙға атып уны күккә осора. Хәҙер ҡыйыу һалдаттың үҙенең исемен күккә сөйә халҡы. Уға арналған һәйкәл янына яугир атай-олатайҙарының рәсемен тотоп килә. Ни тиклем бөйөк булмаһын, уның һынын кәүҙәләндереү еңел һәм ыңғай булды, ти һәйкәл авторы. Ленинград блокадаһын өҙөүҙә Маҡар ауылынан ике снайпер ҡатнаша. Береһе – Әхәт Әхмәтйәнов булһа, икенсеһе – Бәхтийәр Рахманов. Уларҙың һәм башҡа батырҙарының исемдәрен ауыл халҡы ҡәҙерләп һаҡлай. Бер ваҡытта ла онотмай һәм ҡаһарман яҡташтары менән сикһеҙ ғорурлана.


Иҫкәртеүҙәргә ҡарамаҫтан, квадрат метры сағыштырмаса арзаныраҡ булған фатир һатып алырға теләүселәр кәмемәй\nБының өсөн улар бар аҡсаларын әле төҙөлә лә башламаған йорттарға һала. Әлбиттә, бындай ҡулай осраҡты намыҫһыҙ төҙөлөш ойошмалары оҫта файҙалана. Шунлыҡтан йорт төҙөлөшөндә өлөшләтә ҡатнашып алданыусылар арта. Ошондай кешеләрҙең бер төркөмө үҙ проблемаларына иғтибарҙы йәлеп иттереү өсөн сираттағы митингта сыҡты.\nҒилмановтар биш йыл самаһы элек күптәнге хыялын тормошҡа ашырам тип бар аҡсаһын йорт төҙөлөшөнә индерә. Бина ҡалҡып сығыуын сыға, әммә вәғәҙә ителгән ҡат ни өсөндөр төҙөлмәй. Ошондай юл менән алданыусылар Өфөлә бер Ғилмановтар ғаиләһе генә түгел. Уларҙың барыһы ла Спорт һарайы алдында ойошторолған сираттағы митингҡа сыҡты.\nБаҡалы урамындағы өс йортто сафҡа индереү өсөн барлығы 730 ғаилә үҙ аҡсаһын һала. Улар тарафынан барлығы 1 миллиард 700 мең һум күләмендә аҡса йыйыла. Өлөшләтә ҡатнашыусыларға үҙ фатирҙарын 10 йыл самаһы көтөргә тура килә. Һөҙөмтәлә республика етәкселеге ярҙамы менән хыялдағы өйҙәр сафҡа инә. Әммә юғары ҡаттарҙа фатир алған тағы ла 177 ғаилә алданыусылар исемлеген тулыландыра.\nФатир төҙөлөшөндә өлөшләтә ҡатнашып алданыусылар проблемаһын хәл итеү өсөн ҡала хакимитендә махсус программа әҙерләнгән. Иң мөһиме бюджет аҡсаларын йәлеп итмәү.\nРеспублика башлығы ҡушыуы буйынса фатир алырға йыйынған граждандарҙы алдан иҫкәртеү саралары ҡулланыла башланы. Улар алданыусылар исемлегенә эләкмәү өсөн тәүге этапта уҡ белгестәр менән кәңәшләшә аласаҡ. Шулай уҡ төҙөлөш ойошмаларының эшмәкәрлеге тураһында тулы мәғлүмәтте ҡала хакимиәте сайтында табырға мөмкин.


Башҡортса интервью. Рәсих Хәмитов менән әңгәмә | Выпуск передачи ГТРК «Башкортостан»\nБашҡортса интервью. Рәсих Хәмитов менән әңгәмә\n15 сентября 2020 — 17:59\n“Башҡортостан 24” каналының “Интервью” программаһы ҡунағы — геолог, республика башлығының тәбиғәттән файҙаланыу һәм экология буйынса йәмәғәт башланғыстарындағы кәңәшсеһе Рәсих Хәмитов. Әңгәмә “Башҡорт сода компанияһы”, Ҡуштауға бәйле.


Мейестә бешкән картуф менән ит\n...Эй, бер ҡыҙыҡ иҫкә төштө әле. Тыңлағыҙ! Бер йәй үтә ҡоро булып, ямғыр тамсыларын һаран ғына һипкән мәлдә, әтейем өй артындағы картуф баҡсаһына оҙон шланг ярҙамында һыу һиптерткес ҡоролма эшләп ҡуйҙы. Әйткәндәй, әтейемдең ҡулы оҫта уның. Бына нисә йыл инде рәхәтләнеп, комбайн , иҫке трактор тәгәрмәстәренән, запчастарынан үҙе ҡороп алған тракторы менән бесәнен дә, утынын да ташый. Йәш сағында дельтаплан яһап та осҡан кеше әле ул. Хатта үҙйөрөшлө, тәгәрмәсле, ЗИД моторы ҡуйып эшләнгән бысҡыһы ла бар ине мин бәләкәй саҡта. Уныһын әтейем урманға ағас бысырға барғанда йәйәү йөрөмәҫ өсөн эшләп алған булған. Бысыр алдынан тәгәрмәсен ала ла, әйҙә инде, рәхәтләнеп быса. Әнейем әйтеүенсә, хатта еләк йыйырға ла шуның менән йөрөгәндәр)\nӘ! Һүҙем һыу һиптерткес хаҡында ине бит әле. Хәтәр йәтеш нәмә булып сыҡты ул, ток менән эшләй ине. Әтейем өйҙән дә сыҡмай ғына тоҡандырып ебәреүе була, һыу резина шлангтан аға ла башлай. Иң ҡыҙығы шунда, шланг ерҙә ятмай, ә төрлө хәрәкәттәр яһап, баҡса буйлап үҙ алдына йөрөй, йә бер урында туҡтап ямғыр яуған ише тирә-яҡты һыуға ҡойондора. Бер шулай, сәй эсеп ултырһаҡ, Хәҙисә инәй хәле бөтөп йүгереп килеп ингән: -Уй, Аллам, картуф баҡсағыҙҙа әллә нәмә ҡыбырлай, үрле-ҡырлы һикерә,-ти.\nУның аптырағанына үҙебеҙ аптырап, артынан йүгереп сыҡтыҡ. Ҡараһаҡ! Теге шланг хәс бейеүсе ҡыҙмы ни, һығылмалы хәрәкәттәр яһап, тирә-яҡҡа һыу һиптерә. Хәҙер иҫләһәң көлкө, ә ысынында кеше аптыратырлыҡ әйберҙәр эшләү оҫталығына эйә олатайығыҙ, тип, ҡулымдағы картуфты әрсей-әрсей улдарыма хәбәр һөйләйем. Ихтикәй, бына яңы ғына ауылға ҡайтып, бер тоҡ итеп алып килдек. Эй, картуф яратабыҙ бит беҙ! Бешереп тә, ҡыҙҙырып та, быҡтырып та ашайбыҙ. Күпме ашаһаң да, ялҡытмай бит ул. Өйҙә картуф бөтһә, ашарға бер нәмә лә юҡ һымаҡ. Ни генә тиһәгеҙ ҙә, хан һыйы инде ул картуф!\nШулай итеп, мейестә (духовкала) картуф менән ит ҡыҙҙырырға булып киттем әле. Йәтеш кенә быяла табам бар минең, шуны майланым да, ярым түңәрәкләп ҡырҡылған дүрт баш һуғанды йәйеп һалдым төбөнә. Һуғандың өҫтөнә йоҡаҡ ҡына итеп ҡырҡылған ус аяһындай һыйыр итен һалып сыҡтым, тоҙ, борос һиптем. Әйткәндәй, итте мин саҡ ҡына туң килеш ҡырҡам. Беренсенән, тигеҙ килеп сыға, махсус сүкеш менән йомшартып торорға ла кәрәкмәй, икенсенән, үтә ирегән сей иттән ҡурҡам))) Уй! Соус эшләргә оноттом да. Ҡана, йәһәт кенә уныһын да эшләй һалайым. Ике ҡалаҡ ҡаймаҡ йә майонезға ике ҡалаҡ томат соусы, булһа тәмләткестәр ҡушып бутайһың да, яртыһын ит өҫтөнә һылайһың. Ете-һигеҙ картуфты әрсеп, йоҡа ғына итеп түңәрәкләп ҡырҡып, шулай уҡ итттең өҫтөнә ике-өс ҡат итеп йәйгәс, тоҙ һибеп, ҡалған соус менән һылап ҡуйҙым. Иң аҙаҡтан, өҫтөн ҡурғаш менән ҡаплап, мейескә тыҡтым. Сәғәт ярым бешкәс, бер ун минутҡа ҡурғашын алып йәнә мейескә ҡуйып алдым. Их, тәме! Үҙ быуында бытлығып ҡына, шундай татлы булып бешкән. Ите ауыҙҙа иреп тора, картуфы хуш еҫле! Ашап туймаҫлыҡ! Бына шулай бәрәкәттә,муллыҡта, бер-берегеҙҙең ҡәҙерен белеп, һый-хөрмәттә генә йәшәгеҙ, дуҫтарым!\nСығанағы — «https://ba.wikibooks.org/w/index.php?title=Мейестә_бешкән_картуф_менән_ит&oldid=10686»\nПоследний раз редактировалась 24 август 2017 в 02:41\nБыл бит һуңғы тапҡыр 02:41 24 август 2017 үҙгәртелгән.


Хеҙмәт кешене биҙәй, тигән әйтем бөгөн үҙ асылында ҡаламы? » «Йәшлек» гәзите | Газета «Йәшлек» | Официальный сайт газеты Йэшлек\nГазета "Йәшлек" » Яңылыҡтар архивы » Хеҙмәт кешене биҙәй, тигән әйтем бөгөн үҙ асылында ҡаламы?\n02.05.2014 Хеҙмәт кешене биҙәй, тигән әйтем бөгөн үҙ асылында ҡаламы?\nТарихын сурытып, һөйләп-фәлән тормаҫҡа ла була, “Первомай” – Хеҙмәтсәндәрҙең теләктәшлек көнө, эшселәр хәрәкәте булараҡ, XIX быуат аҙаҡтарында барлыҡҡа килә. Тәүлегенә 8 сәғәтлек эш көнө талап итеп, тәүҙә Австралия кешеләре майҙанға сыға. Шулай башлана. Урамдарҙа шаулы байрам үткәреүҙән бигерәк, 1 май тәбиғәткә сығып ял итеү менән дә иҫтә ҡалған. Шулай уҡ, ҡар шул тирәгә тамам иреп бөткәнлектән, өй тирәләрен, ихата-баҡсаларҙы таҙартыу ҙа май байрамдары “өлөшө”нә тейә торғайны.\nХеҙмәт һүҙе тәрән мәғәнә менән бирелә был датала. Ул һүҙ айырыуса өлкән быуын өсөн үтә лә әһәмиәтлелер. “Эй-ййй, эшләнек тә инде, ял да бик һирәк эләкте, бар эште ҡул көсө менән башҡарҙыҡ”, – тип хәтерләй һәр оло кеше бөгөн йәшерәк сағын. “Эш юҡ, эшһеҙлек йонсота, тип ултырыу ҡайҙа”, – тигән һүҙ менән ҡеүәтләй уны әңгәмәсеһе.\nАлда – биш йыллыҡ план\nБер әҙәби әҫәрҙәге шиғри юлдар хәтеремдә ҡалған. Ауыр эштән йонсоған ҡатын шулай һамаҡлай:\nБер ҡулымда балам илай,\nИкенсеһен быҙау ялай,\nАртта иҫерек Ғилуан,\nАлда – биш йыллыҡ план.\nАңлағанһығыҙҙыр, йәш балалы, ире эсергә яратҡан ҡатынға колхоз эшенә сығып, планын үтәү бурысы ҡуйылған. Автор тормош ысынбарлығын күрһәткән ошо дүрт юллығында.\nБиш йыллыҡтар (пятилетка) эшселәр өсөн әллә ни еңелдән булмағандыр. Уның ҡарауы ил ҡаҙаныштары күҙгә күренерлек. Һөҙөмтәләрҙе архивтан эҙләмәйенсә лә табырға мөмкин – бөгөн сығанаҡтар күп. СССР-ҙы иҡтисади яҡтан тиҙ үҫтереүҙе төп шарт итеп алған “биш йыллыҡтар”ҙың тәүгеләре илде индустриаллаштырыуға бәйле булған.\nБеренсе биш йыллыҡта (1929 – 1932 йй.) уҡ дүрт йылда тулайым сәнәғәт продукцияһы ике тапҡырға арта. Предприятиелар һаны уғата етеҙ үҫә, мәҫәлән, Ивановола ул саҡта Европалағы иң ҙур Меланж комбинаты төҙөлөп, эш башлай, автомобиль, трактор заводтары, “Уралмаш” асыла, Урта Азияға тимер юл һалына. 1930 йыл аҙағына илдә эшһеҙ кеше ҡалмай.\nТәүге биш йыллыҡты тамамлап килгәндә Иосиф Сталин бер сығышында былай тигән: “Беҙ алдынғы илдәрҙән 50 – 100 йылға артта ҡалғанбыҙ. Ошо араны ун йылда үтергә кәрәк. Беҙ йә шуны эшләйәсәкбеҙ, йә беҙҙе тапап китәсәктәр”.\nИкенсе биш йыллыҡта (1933 – 1937 йй.) илдә стахановсыларҙың “Удар хеҙмәт өсөн” хәрәкәте башлана. Стахановсылар тураһында әҙ генә һуңғараҡ әйтелер.\nӨсөнсө биш йыллыҡтың (1938 – 1941 йй.) тәүге өс йылында тулайым сәнәғәт продукцияһы – 45, машиналар эшләү күләме 70 процентҡа арта. Тик был осор Бөйөк Ватан һуғышы башланыу менән өҙөлә. Биш йылға тәғәйенләнгән планды үтәү 1946 йылда дауам ителә. СССР-ҙы һуғыштан һуң тергеҙеү бурысы ҡуйыла. Һәр тармаҡта ла һуғыштан алдағы күрһәткестәргә ирешелә. Хатта атом ҡоралы барлыҡҡа килә.\nАлтынсы биш йыллыҡ осоронда Уралда, Ҡаҙағстан, Көнбайыш Себерҙә, шул иҫәптән Башҡортостанда ла сиҙәм ерҙәрҙе үҙләштереү башлана. Донъяла тәүге яһалма ер юлдашы осорола. Артабан совет космонавы тәүгеләрҙән булып йыһанға ла оса. Пландарҙы үтәү хеҙмәт кешеһенә стимул бирә, дәртләндерә.\nБиш йыллыҡтарҙың барыһында ла килем артыуы күҙәтелә. Предприятиелар асылыуы, яңынан-яңы технологиялар барлыҡҡа килеүе, ҡыҫҡаһы, йәшәйештең камиллашыуы күренә. Шулай тотош 11 “биш йыллыҡ” үтә. Ун икенсеһе лә – 1986 – 1990 йылдарға иҫәпләнгәне – ярайһы ҙур ниәттәр менән башлана һәм яҡшы яҡҡа үҙгәрештәргә ынтылыш һаҡлана, торлаҡ төҙөү мәсьәләһе төп бурыс итеп ҡуйыла. Тик ҡайһылыр ерҙә абынғанбыҙ… Ун өс булырға тейеш бит ине улар. Партия 2000 йылға һәр ғаиләне торлаҡлы итеү маҡсатын ҡуйғайны. “Перестройка” һәләкәткә әйләнде лә ҡуйҙы – илебеҙ территорияһы тарайҙы. “Биш йыллыҡ”тар бөгөн дә элеккесә дауам итһә, хөрриәттә генә йәшәр инек һымаҡ. Эшһеҙлек, торлаҡһыҙлыҡ, етәкселек араһында таралған миллионлаған һумлыҡ ришүәтселек, әхлаҡһыҙлыҡ һ.б. шундай кире күренештәр ҙә булмаҫ ине, моғайын. Кеше баш баҫып эшләп тик йөрөр ине.\nХеҙмәтсән халыҡтың эшен баһалау “таяҡ”тан (хеҙмәт көнөн билдәләү) башланһа ла, бер рәттән “маяҡ”тар ҙа булған, депутаттар ябай эшсәндәр араһынан да һайланған, иң уңғандарға ял йорттарына юлламалар ҙа бирелгән, сират буйынса бушлай торлаҡ алыуҙы әйтеп тораһы ла түгел. Илебеҙ үҫәлер, ысынлап та. Ни өсөн тигәндә, баяғы “таяҡ” күп үҙгәрештәр кисереп, бөгөн уртаса 30 мең һумға (ил буйынса эш хаҡы) тиклем килеп еткән бит.\nБөгөн Стаханов кеүек эшләүсе бармы икән?\n1935 йылдың 31 авгусында 29 йәшлек Донбасс шахтеры Алексей Стаханов үҙенең сменаһында биш сәғәт тә 45 минутта 104 тонна күмер сығарып, нормаһын (ете тонна тейеш була) 14 тапҡырға арттырып үтәгән. Тап ошо рекорд СССР-ҙа хеҙмәт етештереүсәнлегенә ҙур йоғонто яһай. Һәм башлана…\nӘйткәндәй, “Правда” гәзитенең хатаһы арҡаһында Стахановтың исеме лә үҙгәрә – рекорд ҡуйғансы ул Андрей була. Ул эшләгән Украиналағы Ворошиловград өлкәһенең Кадиевка ҡалаһы (хәҙер Луганск өлкәһенең Стаханов ҡалаһы) биләмәһендә урынлашҡан “Центральная-Ирмино” шахтаһы бер ваҡытта ла алдынғылар рәтендә һаналмаған. Шулай ҙа рекорд ҡуйылған, күрһәткестәр аҡҡа ҡара менән яҙып теркәлгән. Бөгөн ҡайһы берәүҙәр был ваҡиғаның алдан уйлап эшләнгәнен, ойошторолған булыуын, Стахановҡа ул саҡта өс кеше ярҙам итеүен һөйләп тарата. Булғаны – булған. Элеккене соҡорға шәптәр күп. Уның ҡарауы, ябай шахтер ҡаҙанышынан һуң тотош илдә бер хәрәкәт старт ала. Стахановсылар тип атай үҙҙәрен халыҡ хужалығының төрлө тармағында яңынан-яңы рекорд ҡуйыусылар. Стахановтың рекордын да тиҙ арала үтеп китеүсе табыла. Горбатюк атлы шахтер сменаһына 405 тонна күмер сығарһа, унан һуң Борисов тигәне 800 тонна менән нормаһын 46 тапҡырға арттырып үтәй. Әлбиттә, рекордсыларҙың матди хәле лә күҙгә күренеп яҡшыра. Бәлки, бөгөн дә шундай алым индерергәлер – эшең буйынса рекорд ҡуяһың икән, эш хаҡың да бишләтә, унлата арттырыла. Юҡһа, әҙерәк эшләп, күберәк хаҡ һорап йөрөүселәр ҙә юҡ түгел.\nЮғары күрһәткестәргә өлгәшкән совет эшселәренә сит илдәр ҙә “ҡармаҡ” һала башлай. Мәҫәлән, Горький автомобиль заводының тимерсеһе Александр Бусыгинды рекорд ҡуйғандан һуң Американан автомобиль заводы хужаһы Генри Форд (фамилияһынан аңлағанһығыҙҙыр, уның “Форд”тары бөгөн дә популяр) үҙенә саҡыра, эш хаҡын алтын менән түләргә вәғәҙә бирә.\nӘммә: “Беҙҙең өсөн тыуған ер алтындан ҡиммәт”, – тигән яуап ала. Бусыгин бер сәғәттә 112 – 126 бөгөмлө вал (коленчатый вал) сүкей, ә американдар – 100-ҙө.\nТағы бер шундай стахановсы – Мариуполдә ҡорос иретеүсе Макар Мазайҙы – немец фашистары Германияға алып китмәксе була, язалап та ризалығын ала алмағас, атып үлтерәләр.\nҠатын-ҡыҙҙар “стахановсы” булмай ҡаламы! Иң тәүге тракторсыларҙың береһе Прасковья Ангелинаның исеме лә һәр саҡ почет таҡтаһында тора. Тик, үкенескә күрә, үҙен йәлләмәй эшләүе, ауыр машина майҙары, яғыулыҡтар һулауы сәләмәтлеген ҡаҡшата – һөҙөмтәлә ул бауыр циррозынан вафат була.\nИваново туҡыусылары Евдокия менән Мария Виноградовалар бер юлы тәүҙә – 70, унан 100, 144, 216 туҡыу станогын хеҙмәтләндереүгә өлгәшә.\nСтахановсылар хәрәкәтенең мөһимлеген билдәләп, Иосиф Сталин 1935 йыл аҙағында Кремлдә сығыш яһағанында тормоштоң яҡшырыуын, йәшәүе күңеллерәк була барыуын әйтә (“Жить стало лучше, товарищи. Жить стало веселее” фразаһы аҙағыраҡ “ҡанатлы” һүҙгә әйләнә).\nАмериканан Линкольн университеты Андрей-Алексей Стахановтың фотоһын һорай, баҡһаң, улар бөйөк кешеләрҙең портреттары янына беҙҙең шахтерҙы ла ҡуйырға ниәтләгән икән.\n“Стахановсы”ларҙан тыш, “биш йөҙсөләр”, “меңселәр”, “скоростники”, “черкасовсылар” (1943 йылда Сталинградта балалар баҡсаһы эшсеһе А. Черкасованың башланғысы менән асылған илде тергеҙеү буйынса ирекмәндәр бригадаһы) һәм башҡа хеҙмәт хәрәкәттәре барлыҡҡа килгән.\nАртыҡ тырышып эшләү, маяҡ булырға ынтылыу, социалистик ярыштар һәр ваҡыт ыңғай күренеш булмаған шул. Бында ла ниндәйҙер күҙ буяуҙар, мутлыҡтар осраған. Күп осраҡта “стахановсы”ға бер туҡтауһыҙ рекордтар ҡуйыуы ауырға төшкән, ҙур ҡаҙанышы өсөн ҡуйылған яңы планын үтәй алмағандары ла булған. Ҡайһы берҙә ярышҡан предприятиеларҙа сифат яғы аҡһаған.\nТик нисек кенә булмаһын, рекордтар, күрһәткестәрҙе арттырыуға ынтылыу илдә хеҙмәт етештереүсәнлеген күтәрергә, резервтарҙы асыҡларға булышлыҡ иткән, тәртипте яҡшыртҡан.\nНаталья АКИНДИНОВА, Юғары иҡтисад мәктәбенең “Үҫеш үҙәге” институты директоры:\n– Бөгөн хеҙмәт һөҙөмтәлелеген күтәреүҙең иң мөһим ысулы – эшселәрҙе матди дәртләндереү. Тик был дәүләт яуаплылығында түгел, ә айырым компания эсендә булырға тейеш. Власть, үҙ сиратында, бындай предприятиеларға булышлыҡ итергә мөмкин. Өлгөлө фабрикалар төҙөү кәрәк. Мәҫәлән, ул эште һәм етештереүҙе юғары һөҙөмтәле итеп ойоштороу буйынса менеджерҙар уҡытыу буйынса булыуы мөмкин.\nСит ил туристары СССР-ға килгәндә йыш ҡына Донбасс шахтерҙарына инеп сыға торған булған. Шундайҙарҙан берәү, Андре Жид тигән яҙыусы хәтирәләр китабында, Стаханов тураһында иҫкә алып, былай тип яҙған: ”Ул һигеҙ көнлөк эште биш сәғәттә тамамлай алған. Был тап шул биш сәғәтлек эште һигеҙ көнгәсә һуҙырға планлаштырыуҙы аңлатмаймы? Минең һорауыма яуап бирмәнеләр. Минең ишетеүемсә, бер төркөм француз турисы, совет шахтерҙарын дуҫтарса алмаштырып, бер ниндәй көсөргәнешһеҙ, үҙҙәре лә белмәҫтән, Стаханов нормаһын (рекордын – авт.) үтәгән”. Бындай яҙмалары өсөн Андре әфәндене СССР-ға башҡа индермәгәндәр.\nСовет осороноң хеҙмәткә ҡағылышлы иң таралған плакаты, моғайын да, “Хеҙмәткә дан!” булғандыр. Йәнә лә “Биш йыллыҡты дүрт йылда үтәрбеҙ!”, ”Ҡатын-ҡыҙҙар колхозда – ҙур көс”. Шуныһы ҡыҙыҡ: бөгөн оҡшаш плакаттар осрамай, рекламаныҡынан башҡа.\nСоциалистик Хеҙмәт Геройы исеменә барлығы 20 605 (ҡайһы бер сығанаҡтарҙа – 21 560) кеше лайыҡ булған. 20 кешегә юғары баһа үлгәндән һуң бирелһә, төрлө сәбәптәр менән 122 кавалерҙан кире алына.\nИң беренсе герой – Сталин. 1939 йылда наградлана. Икенсеһе – ҡорал конструкторы Василий Дегтярев. Герой исеме ике уҡыусыға ла тапшырылған. Улар – мамыҡ йыйыуҙағы ҡаҙаныштары өсөн пионер дружинаһы етәксеһе, 15 йәшлек Торсонали Матказимов (Тажикстан) менән сәй йыйыусы, 16 йәшлек Нателле Челебадзе (Грузия).


ЕГРН: Красноярский край, г. Красноярск, ул. 26 Бакинских Комиссаров, д. 13, кв. 217. Кадастровый №: 24:50:0500109:239\nВыписка из ЕГРН по объекту: Красноярский край, г. Красноярск, ул. 26 Бакинских Комиссаров, д. 13, кв. 217. Кадастровый номер: 24:50:0500109:239\n№ 24-24-01/112/2007-021 от 21.05.2007 (Собственность)\nадрес: Красноярский край, г. Красноярск, ул. 26 Бакинских Комиссаров, д. 13, кв. 217.


Өфөгә Иран делегацияһы килде | ГТРК «Башкортостан» — Новости Уфы и РБ\nӨфөгә Иран делегацияһы килде\n05 сентября 2018 — 16:08 ГТРК «Башкортостан»\nБер-нисә минут элек кенә Республика башлығының Иран ислам республикаһы делегацияһы менән осрашыуы тамамланды. Иран менән Башҡортостан араһында сауҙа әйләнеше күләме йылдан йыл арта. 2018 йылдың ғинуарында алынған мәғлүмәттәр буйынса республикала Иран капиталы ҡатнашҡан 5 предприятие уңышлы эшләй. 2015 йылдан башлап гуманитар хеҙмәттәшлек киңәйә. Мәҙәни бәйләнештәрҙе күңел талабы, йөрәк аралашыуы, рухи аҙыҡ булараҡ нығытыу ике республика өсөн дә мөһим, тип билдәләнде осрашыуҙа.


Подачу холодной воды для ремонта 200-мм водовода сегодня планируется отключить в дома ул. Аксакова 64, 66-76,78-88,97,121, ул. Белибейская 35-39, ул. Бежецкая 1-7– с 9.о0 до 18.00.\nОт горячего водоснабжения в связи с ремонтом водонагревателя отключен дом 42-52 по ул. Зелёной.\nИз-за ремонтных работ на газопроводе сегодня прекращается подача горячей воды потребителям РТС «Восточной» - Московский пр-т, ул. 1812 г., ул. Грига, ул. Литовский вал, ул. Лесопильная, ул. Фрунзе, ул. 9 апреля, ул. Клиническая, ул. Тюленина, ул. Ярославская, ул. Зарайская, ул. Кирпичная, ул. Гражданская, ул. Угловая, наб. Адм. Трибуца, ул. Мариупольская, ул. Красноярская, ул. Черепичная, ул. Томская, ул. Пионерская, ул. Боткина, ул. Ялтинская, ул. Стекольная, ул. Баграмяна, наб. Петра Великого, ул. Загорская, ул. Бесселя, ул. Больничная, ул. Буткова, ул. Галицкого, ул. Космическая, ул. Сибирская, ул. Геологическая, ул. Вагнера, ул. Звездная, ул. Барнаульская, Ленинский пр-т 30-32, ул. Аксакова, ул. Бакинская, ул. Бежецкая, ул. Белибейская, ул. Краснопрудная, ул. Куприна, ул. Кутаисская, ул. Свердлова, ул. Тульская, ул. Чукотская, ул. Шуйская 1-я, ул. Шуйская 2-я. Возобновление горячего водоснабжения планируется 30 июня.\nПолный перечень улиц – на сайте администрации города.\nБез света в связи с плановыми ремонтами в течение дня останутся дома и объекты на:\n- ул. Подп. Емельянова 272-282 – с 9.00 до 20.00;\n- ул. Полоцкая 2-6, Ленинский пр-т 40-42а – с 9.00 до 20.00;\n- ул. Кутузовская 1-11, 2-10, ул. Клубная 7, ул. Орудийная 94, 98, 102-108 – 9.00 до 17.00;\n- ул. Ген. Толстикова 15 корп. 2, ул. Батальная 42, 46-54, 54 б г, 62-68,70 (откл. лифты к 09.00),72-76,80-86 ул. Автомобильная 12а,15,20,21, ул. Альпийская, ул. Дрожжевая 1, ул. Серж. Щедина 19-25, 25а, 29 – с 9.00 до 18.00.\nИз-за ремонтных работ более 30 улиц Калининграда остались без света, горячей и холодной воды - Калининград\nВ понедельник из-за проведения ремонтных работ в домах на более чем 30 улицах областного центра не будет света, горячей и холодной воды.\n12:01 26.06.2017 NewKaliningrad.Ru\n11:18 26.06.2017 Администрация г. Калининграда\nИз-за ремонтных работ без света в Калининграде остались 4 детских сада\nВ среду из-за ремонтных и профилактических работ 4 детских сада в Калининграда будут отключены от света: № 25, 36, 123 и «Солнышко».\nЗа истекшие сутки в Калининграде чрезвычайных ситуаций, а также аварий на инженерных коммуникациях не зафиксировано.\n27.06.2017 Администрация г. Калининграда\n16.06.2017 Администрация г. Калининграда